“Béndégē bɔ́n bə́ Ísraɛ̂l nâ bə́ və̄ bɔ́n bə́ Lévi bətísɔ̌n yā é ngab sí bə́ bə̄lə́ ású yə̄ nâ bə́ tɔ̄bɔ̄ étē, biyə́m byábá bí dzəŋ mədîga á mgbág bətísɔn. Bɔ́n bə́ Lévi bâyi tɔbɔ á bə̄tísɔn bə́tē. 3Bətísɔn bâyi bɔ̌ bitɔbɔgɔ byábán, 4mədîga bíyə́m yā mgbág bətísɔn á myāyi və bɔ́n bə́ Lévi mâyi tíe a tádigi á ḿfim tísɔn a kələ kwí á táŋ bakúda moŋolo mɔ́ bə́bɛ̄. 5Myǎyi vəg á mvús dzǎl, ḿfág yǎ ńtólē dzób bakúda moŋolo mɔ́ mə́bɛ̄, bakúda moŋolo mɔ́ mə́bɛ̄ fə ḿfág yǎ á ńkiɛ́, bakúda moŋolo mɔ́ mə́bɛ ḿfág yǎ ákoe. Tísɔn á zə̄zǎŋ. Mədîgǎ yā bə̄tísɔn bə́tē, émɔ̄ málā. 6É māl yā myāyi və́ bɔ́n bə́ Lévi mâyi bɔ̌ māl mə́saman ású ésɔbɔ awú yā myāvə́ naa ngə́ mod a wé mod, a túbú a kə́ sɔbɔ étēde. Dzam dá myǎyǐ fə və́ bə̄tísɔn bəfə́ mə̄wóm mə́nyi ai bə́bɛ̄ . 7Bə́tísɔn bə́sə myǎyi və́ bɔ́n bə́ Lévi bâyi kwí mə̄wóm mə́nyi ai mwom , fǔfulu ai məfóla ású mə́dîga. 8É māl myāyi və́ mālá ású bɔ́n bə́ Ísraɛ̂l, myǎyi mɔ́ nɔŋ ábuí ábə̄ ényɔ́ á bələ́ ábuí, mǐ nɔŋɔ́ ábɔ̄d ábə̄ ényɔ́ á bələ́ ábɔ̄d. Mod ósə a yi və́ bɔ́n bə́ Lévi bətísɔn bóé a vəgan ai ngab sí dzīé yā á ngānɔŋ.” 9Ńdɔ̄ hḿ Ńtondôbə a ngákɔ́bɔ ai Mósɛs nyé ai nyé nâ: